מחסום עאנין- 15.00 – המחסום כבר פתוח כל האנשים שהיו נכנסים ביחד ועוברים מייד. 3 טרקטורים עמוסים ברהיטים, כסאות אופניים ושקים נכנסים ועוברים בלי בדיקה. פועלים ממשיכים להגיע וגם כן עוברים מייד. ביררתי האם יש לאחרונה בעיות עם אישורים חקלאיים ונאמר לי שאישורים ניתנים אבל רק לאנשים שמציגים תעודות המזהות אותם כיורשים חוקיים של השטחים במרחב התפר.
מחסום טורה-שקד – 15.30 - המחסום שקט והחיילים נראים משועממים. אישה בת אום ריחן שגרה היום בג'נין ובאה עם בעלה לביקור משפחתי, מספרת לנו שיש להם אישור קבוע לעבור בטורה או ברטעה עם מכונית. מעט עובדים ושתי מכוניות מסחריות עוברים בשני הכיוונים – המעבר מהיר. אחד העוברים מספר לנו שיש שמועות שבזמן הקרוב יתנו יותר אישורים לעבודה בישראל.
מחסום ברטעה-ריחן – 15.50 – המחסום שקט יחסית, היום היה עדיין סגר ורק פועלים שעובדים במרחב התפר יצאו לעבודה. מכוניות עוברות לגדה מיד, מכוניות שעוברות מהגדה למרחב התפר נבדקות בדיקה קפדנית בסככת הבידוק.